Museo de Minerais de Tampere

O Museo de Minerais de Tampere (en finés Tampereen Kivimuseo) é un museo de historia natural situado na cidade de Tampere, Finlandia. A colección do museo está conformada por máis de 8 000 pezas procedentes de máis de 80 países, das cales 7 000 están expostas, entre as que se encontran xemas, pedras ornamentais, minerais, metais, meteoritos e fósiles, así como pedras sintéticas.

Inaugurado en 1997 nun espazo situado no edificio da Biblioteca "Metso", a principal biblioteca da cidade, en 2014 trasladouse á súa localización actual no complexo museístico do Museokeskus Vapriikki. A colección foi doada por Paavo Korhonen (1920–2018), un enxeñeiro e afeccionado aos minerais procedente de Tampere. Trátase dunha colección de pedras extraordinariamente grande e única de pedras e minerais compilados por unha única persoa en Finlandia. Korhonen esperaba que o museo inspirara ás nenas e nenos, así como a persoas novas e estudar e recolectar pedras.

O 25 de abril de 2024 abriu unha nova exposición en Vapriikki baixo o nome Kiven voima (en galego O poder da pedra) para conmemorar o 10º aniversario do Museo de Minerais en Vapriikki. A exposición, situada nun dos espazos adicados ás exposicións itinerantes, presentou algunhas pedra que nunca foran expostas, así como as pezas máis especiais da colección, entre as que salientaron os fósiles de madeira máis grandes de Finlandia ou unha rosa das areas tunisiana de 400 quilogramos. A exposición contou tamén cunha figura dun Allosaurus de 4 metros. Kiven voima estivo aberta ao público ata o 4 de agosto de 2024.

 Notas 

 Véxase tamén 

 Ligazóns externas 
 Sitio web do Museo de Minerais de Tampere   

Historia natural